Είμαι ο αρχιμοναχός του ναού Ενμιοΐν.
Είμαι ο 29ος αρχιμοναχός.
Αρκετά άτομα του ναού έχουν δει ΑΤΙΑ πολλές φορές εδώ.
Είδα κι εγώ ένα ΑΤΙΑ μια φορά.
Ένα πολύ μεγάλο ΑΤΙΑ.
Εδώ.
Ήταν τόσο μεγάλο.
Και πήγαινε έτσι.
Ξαφνιάστηκα που είδα ένα τόσο μεγάλο ΑΤΙΑ.
Μου κόπηκαν τα γόνατα.
Αλήθεια, το είδα με τα μάτια μου.
Τι να κάνω, το πίστεψα.
Ήταν λίγο πριν από τον σεισμό. Περίπου πριν από 12 με 13 χρόνια.
Έχουμε μια έκτακτη είδηση.
Μεγάλος σεισμός έπληξε τα ανατολικά παράλια της Ιαπωνίας.
11 ΜΑΡΤΙΟΥ 2011
Σεισμός μεγέθους 8,9 βαθμών στην κλίμακα Ρίχτερ στις 2:46 μ.μ.
Η Σεντάι ήταν η πλησιέστερη πόλη.
ΜΕΓΕΘΟΣ 8,9 ΣΤΗΝ ΚΛΙΜΑΚΑ ΡΙΧΤΕΡ ΙΑΠΩΝΙΑ
Εκεί είναι η θάλασσα, έτσι;
Παλιά υπήρχαν πολλά σπίτια εκεί.
Η θάλασσα ανέβηκε μέχρι εκεί.
Έχει εκδοθεί προειδοποίηση για τσουνάμι για την Ιαπωνία,
τη Ρωσία, το νησί Μινάμι-Τόρι-Σίμα και…
Τα κύματα εισχώρησαν στη στεριά.
Το τσουνάμι έπληξε
την πόλη Σεντάι, την πλησιέστερη πόλη…
Ο κόσμος στα παράλια πρέπει άμεσα να εκκενώσει την περιοχή.
Οι ειδικοί προειδοποιούν για πιθανή πυρηνική κατάρρευση.
Ακούμε συνεχώς ότι το σύστημα ψύξης δεν λειτουργεί.
Το "Σύνδρομο της Κίνας" και η διαρροή ραδιενέργειας…
Ο χρόνος περνάει.
Με κάθε λεπτό που περνά ερχόμαστε πιο κοντά σε πιθανή…
Την ώρα του πυρηνικού ατυχήματος εμφανίστηκαν ΑΤΙΑ.
Μεγάλος αριθμός ΑΤΙΑ, αμέσως μετά την έκρηξη.
Είχα σοκαριστεί.
Από τις απαρχές του χρόνου,
ο άνθρωπος βλέπει ανεξήγητα αντικείμενα στον ουρανό.
Είμαστε μόνοι μας στο σύμπαν;
Κάπου στα δεδομένα θα υπάρχει κάτι που χρήζει διερεύνησης.
Δεν έχουμε κρύψει τίποτα.
Υπάρχουν τα διαπλανητικά διαστημόπλοια.
Ήταν εξωγήινος, είχε μεγάλα μάτια.
Αυτό που συμβαίνει είναι εξαιρετικής σημασίας
και πέρα για πέρα αληθινό.
ΕΠΑΦΕΣ
ΤΙΣ ΜΕΡΕΣ ΤΗΣ ΠΥΡΗΝΙΚΗΣ ΚΑΤΑΡΡΕΥΣΗΣ ΣΤΗ ΦΟΥΚΟΥΣΙΜΑ,
ΥΠΗΡΞΑΝ ΕΚΑΤΟΝΤΑΔΕΣ ΑΝΑΦΟΡΕΣ ΓΙΑ ΜΥΣΤΗΡΙΩΔΕΙΣ ΛΑΜΨΕΙΣ ΣΤΟΝ ΟΥΡΑΝΟ.
ΚΑΠΟΙΟΙ ΕΙΠΑΝ ΠΩΣ ΗΤΑΝ ΟΙ ΨΥΧΕΣ ΑΥΤΩΝ ΠΟΥ ΧΑΘΗΚΑΝ ΣΤΗΝ ΤΡΑΓΩΔΙΑ
ΑΛΛΟΙ ΠΙΣΤΕΥΟΥΝ ΠΩΣ HTAN ΚΑΤΙ ΥΠΕΡΦΥΣΙΚΟ.
ΛΑΜΨΕΙΣ ΠΑΝΩ ΑΠΟ ΤΗ ΦΟΥΚΟΥΣΙΜΑ
ΙΑΠΩΝΙΑ ΤΟΚΙΟ
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ
ΖΩΝΗ ΑΠΟΚΛΕΙΣΜΟΥ
ΚΕΪΣΟΥΚΕ ΟΥΝΤΑΓΚΑΓΟΥΑ ΣΥΝΤΑΚΤΗΣ ΕΦΗΜΕΡΙΔΑΣ
Στις 14 Μαρτίου,
είδα την έκρηξη στον πυρηνικό σταθμό της Φουκουσίμα.
Κι αμέσως μετά ήρθα εδώ.
Ένας φίλος μου, όμως, ήταν πιο κοντά στην ακτή.
Σκέφτηκα "Πρέπει να πάω να βοηθήσω", γι' αυτό ήρθα εδώ.
Δυστυχώς, ο φίλος μου πέθανε.
Ακόμα και μετά την απώλειά του, πάλι ήθελα να βοηθήσω.
Έτσι έμεινα εδώ για λίγο.
Τα θύματα ήταν πολλά.
Πολλοί έφυγαν χωρίς καν να πάρουν τα πράγματά τους.
Έγιναν πολλά μέσα σε πέντε χρόνια.
Ακούστηκαν πολλές μυστηριώδεις ιστορίες.
Όπως ήταν αναμενόμενο, η θάλασσα πήρε πολλά μαζί της με το τσουνάμι.
Γι' αυτό πάω σε παραλίες και ψάχνω.
Αμέσως μετά την καταστροφή,
αν κοιτούσες από δω έβλεπες σωρούς από συντρίμμια,
κι από δω έβλεπες σπίτια να παρασύρονται από τα κύματα.
Κάποια στιγμή, ήμασταν πέντε άτομα,
και είδαμε κάτι έντονες λάμψεις πάνω από τη θάλασσα.
Ήταν πάρα πολλές και ευθυγραμμισμένες.
Ήταν αρκετές.
Ήταν λευκές και γαλάζιες κυκλικές λάμψεις.
Ήταν πανέμορφες.
ΙΣΙΝΟΜΑΚΙ 115 ΧΛΜ. ΑΠΟ ΤΟΝ ΠΥΡΗΝΙΚΟ ΣΤΑΘΜΟ
Στην πόλη Ισινομάκι, μια μικρή, επαρχιακή πόλη,
κανείς από μας δεν θα φανταζόταν
ότι θα γινόταν τσουνάμι.
ΤΖΙΓΙΟ ΣΑΚΟΥΜΑ ΕΙΚΑΣΤΙΚΟΣ
Η μητέρα μου γεννήθηκε σ' αυτήν τη μικρή πόλη
και δούλευε ως δασκάλα δημοτικού εδώ.
Αγαπούσε αυτό το σχολείο
και μιλούσε συχνά με αγάπη για τους μαθητές της.
Το σχολείο καταστράφηκε από το τσουνάμι.
Παρέσυρε τα πάντα στο πέρασμά του.
Μετά από την πυρηνική έκρηξη,
υπήρξαν αρκετές αναφορές ατόμων ότι είδαν ΑΤΙΑ.
ΦΟΥΚΟΥΣΙΜΑ, 2011
Δεν γνωρίζω τι ακριβώς ήρθαν να κάνουν.
Κι όμως, εμφανίστηκαν και κάτι έκαναν.
Υπάρχει μια ξεκάθαρη σύνδεση
μεταξύ ΑΤΙΑ και πυρηνικών σταθμών.
Αυτό συμβαίνει εδώ και δεκαετίες.
Η προσωπική μου άποψη, βάσει εκτενούς έρευνας 30 ετών
είναι πως υπάρχει ανεπτυγμένη εξωγήινη παρουσία,
εδώ στη Γη και στις θάλασσες.
Είναι εξαιρετικά σημαντικό να χωνέψουμε
ότι αυτό αποτελεί ένα γεγονός.
ΤΜΗΜΑ ΠΟΛΕΜΙΚΗΣ ΑΕΡΟΠΟΡΙΑΣ
Κάποιες αποχαρακτηρισμένες εκθέσεις της κυβέρνησης των ΗΠΑ
που ανάγονται σε προηγούμενες δεκαετίες αποκαλύπτουν εκπληκτικά γεγονότα.
Και δεν είναι καθόλου διφορούμενες.
Έγγραφα του FBI, της CIA.
Ανάγονται στη δεκαετία του '30,
όταν η επιστήμη και η έρευνα προσπαθούσε να κατανοήσει τη σχάση.
Τη δεκαετία του '40 εντείνονται περισσότερο,
ιδιαίτερα μετά από τις δύο ατομικές βόμβες στην Ιαπωνία το 1945.
Και μετά έγινε τελειωτικό και καταληκτικό.
Ήταν το ένα γεγονός μετά το άλλο
σε κοντινά χρονικά διαστήματα, σε μέρη που σχετίζονταν με πυρηνικά όπλα.
Στο Λος Άλαμος, το 1940.
Στα εργαστήρια Sandia,
στην αεροπορική βάση Κέρτλαντ, όπου υπήρχαν πυρηνικά όπλα.
Το ένα μετά το άλλο, είναι διεξοδικοί.
Δεν άφησαν τίποτα πίσω.
Αν παρατηρήσεις τις εμφανίσεις των ΑΤΙΑ,
όπως περιέγραψαν αρκετά αξιόπιστοι μάρτυρες,
υπάρχουν κάποια σήματα για μας.
Στις καταστροφές της Φουκουσίμα,
υπήρχαν πολλές αναφορές για δραστηριότητα ΑΤΙΑ.
ΜΟΛΙΣ ΕΙΔΑ ΕΝΑ ΑΤΙΑ!
ΑΣΧΕΤΟ, ΑΛΛΑ ΠΕΤΑΕΙ ΕΝΑ ΑΤΙΑ. ΠΡΩΤΗ ΦΟΡΑ ΒΛΕΠΩ.
ΝΟΜΙΖΑ ΠΩΣ ΗΤΑΝ ΣΤΡΑΤΙΩΤΙΚΑ ΑΕΡΟΣΚΑΦΗ.
ΕΚΤΟΣ ΑΠΟ ΤΑ TWEET, ΒΓΗΚΕ ΕΝΑ ΒΙΝΤΕΟ
ΜΕ ΑΝΕΞΗΓΗΤΕΣ ΛΑΜΨΕΙΣ ΣΤΟ ΣΗΜΕΙΟ ΤΟΥ ΑΤΥΧΗΜΑΤΟΣ
Όχι μόνο στη Φουκουσίμα, όμως. Το 1986 στο Τσέρνομπιλ
όταν συνέβη το ατύχημα στον αντιδραστήρα 4
υπήρχαν πολλές αναφορές για ΑΤΙΑ και εκεί.
Στο ζενίθ της πυρκαγιάς στο Τσέρνομπιλ,
οι μετρήσεις έδειχναν 3.000 χιλιορέντγκεν,
μονάδα μέτρησης ιονίζουσας ακτινοβολίας.
Στο ζενίθ της φωτιάς, πολλοί πρόσεξαν ότι ήρθε ένα ΑΤΙΑ,
έμεινε για 3 λεπτά, έλαμψε πάνω από τον αντιδραστήρα 4 και έφυγε.
Όταν έκαναν νέα μέτρηση, είχε πέσει στα 800.
Εντός ολίγων λεπτών.
Αυτό φαίνεται ως μια συνειδητή απόπειρα
για μετρίαση του κινδύνου που προκλήθηκε από το ατύχημα.
ΠΛΑΝΑ ΤΗΣ ΠΥΡΗΝΙΚΗΣ ΡΥΘΜΙΣΤΙΚΗΣ ΑΡΧΗΣ
Όλοι βρίσκονταν σε πανικό όταν έγινε η έκρηξη στον πυρηνικό σταθμό.
Μετά από τον σεισμό έγινε εκκένωση. Φύγαμε άρον άρον.
Φοβήθηκαν την έκθεση στη ραδιενέργεια και έφυγαν.
Ήταν τρομακτικό στην αρχή.
Πριν από 24 ώρες ήταν μια πόλη των 71.000 κατοίκων
και τώρα έχει βυθιστεί εξ ολοκλήρου. Τίποτα δεν έμεινε όρθιο.
Ως εκ θαύματος, το τσουνάμι δεν έφτασε στον ναό.
Ονομάστηκε "Ο Ναός του Θαύματος".
Πιστεύω πολύ σε αθέατες δυνάμεις, όπως τη θεία δύναμη ή τη δύναμη των ΑΤΙΑ.
Πιστεύω ότι αυτές μας βοήθησαν.
Τα ΑΤΙΑ, οι εξωγήινοι και η μεγάλη απορία για το διάστημα
έχουν αναπαρασταθεί ποικιλοτρόπως στην ιαπωνική κουλτούρα.
Πολλά άνιμε και μάνγκα διαδραματίζονται στο διάστημα.
Πολλοί με ρωτούν για τον Άστρο Μπόι. Πώς δημιούργησαν έναν ήρωα
που ζει με ατομική ενέργεια,
αμέσως μετά το πλήγμα της ατομικής βόμβας στη χώρα;
Και το άλλο σημαντικό θέμα
είναι ότι ο Άστρο Μπόι είναι μισό αγόρι, μισό ρομπότ.
Ο πατέρας του ήταν γιατρός και τον έφτιαξε
επειδή ο γιος του σκοτώθηκε.
Δεν είναι παράτολμο να πει κανείς
ότι ο πατέρας έχασε την οικογένειά του στον πόλεμο
και έφτιαξε κάτι καινούριο με τη βοήθεια της τεχνολογίας
για ένα νέο μέλλον.
Υπήρχε μεγάλη πίστη στην τεχνολογία,
που προήλθε από μια τραγωδία.
Κατά κάποιο τρόπο,
αποτελούσε την έκφραση του υποσυνείδητου της Ιαπωνίας.
Ξεκινώντας με τον Άστρο Μπόι,
οι ήρωες ήταν μισοί ένα πράγμα, μισοί κάτι άλλο.
ΠΟΙΟΣ ΣΤΟ ΚΑΛΟ ΕΙΣΑΙ ΕΣΥ;
ΕΙΜΑΙ Ο ΟΥΛΤΡΑΜΑΝ.
Ο ΟΥΛΤΡΑΜΑΝ;
Ο Ούλτραμαν είναι απίθανος χαρακτήρας, επειδή
είναι από άλλον πλανήτη
και από ένα λάθος του
προκαλεί ατύχημα
και συγκρούεται με ένα γήινο σκάφος,
με έναν πιλότο της Περιπολίας του Διαστήματος
και ο Ούλτραμαν λέει
"Τόσο ντρέπομαι που τον χτύπησα, που θα ενωθώ μαζί του".
Και από την ένωσή τους
προκύπτει ο Ούλτραμαν.
Εξωγήινος με άνθρωπο.
Ο Ούλτραμαν αντιπροσωπεύει την ιδέα
ότι κάποιοι εξωγήινοι είναι καλοί.
Ότι προστατεύουν τους ανθρώπους.
Λάτρευα αυτήν την ιδέα ως παιδί.
Για κάποιο λόγο, στα εφτά μου χρόνια σκεφτόμουν τους εξωγήινους.
Δεν μπορούσα να φανταστώ πώς έμοιαζαν.
Όμως, η ζεστή τους παρουσία ήταν αισθητή.
Ήμουν σίγουρος ότι υπήρχαν.
Στα εφτά μου χρόνια ήμουν πεπεισμένος γι' αυτό.
Υπάρχουν. Απλώς δεν δείχνουν τη μορφή τους.
Όμως, μας παρακολουθούν συνεχώς.
Δεν ξέρω τι περιμένετε, αλλά εγώ είμαι καθηγήτρια.
Και…
Δεν είμαι ουφολόγος.
Είμαι καθηγήτρια θεολογίας.
Μελετώ τη θρησκεία.
Είναι λάθος να εστιάζουμε στο αν είναι αλήθεια ή όχι.
Πρέπει να βλέπουμε τη σημασία των γεγονότων στους ανθρώπους.
Επειδή έχει αλλάξει όχι μόνο κάποιες ζωές,
αλλά η πίστη στα ΑΤΙΑ αποτελεί πλέον μια νέα παγκόσμια κοσμοθεωρία.
Διαφέρει από τη θρησκεία, αλλά μοιάζει με θρησκεία.
Αν δείτε την έρευνά μου, υπάρχει μια συνέχεια,
ένα μοτίβο του να κοιτάμε τον ουρανό και να βλέπουμε άγνωστα αντικείμενα
και να ψάχνουμε τι είναι.
Σήμερα, ο κόσμος ακόμη βλέπει πράγματα στον ουρανό,
αλλά αυτό που βλέπει σήμερα
θεωρεί ότι είναι προηγμένη τεχνολογία.
Πριν από μια χιλιετία θα έλεγαν "Ίσως είναι άγγελος"
ή "Ίσως είναι δαίμονας".
Σήμερα, κοιτάνε ψηλά και λένε "Είναι ΑΤΙΑ".
ΔΡ ΤΑΝΑΚΑ ΚΑΖΟΥΟ ΕΙΔΙΚΟΣ ΠΛΗΡΟΦΟΡΙΚΗΣ
Καθαρά προσωπική μου άποψη είναι ότι μακάρι να υπάρχουν τα ΑΤΙΑ.
Όμως, δεν θα ήθελα να εξαπατώμαι.
Θέλω αληθινά στοιχεία.
Προσπάθησα να τα βρω, αλλά δεν υπάρχουν. Δεν κατάφερα να τα βρω.
Οι μύθοι για τα ΑΤΙΑ ξεκίνησαν το 1947 στην Αμερική.
Δεν υπάρχουν φωτογραφίες ή ζωγραφιές πριν από εκείνη την εποχή.
Μετά από έρευνα, όμως, ανακάλυψα ότι υπάρχουν στην Ιαπωνία.
Όπως ο θρύλος του "Ουτσούρο-μπούνε", με το κοίλο σκάφος.
Αυτή ήταν η εφημερίδα της εποχής.
Εδώ φαίνεται ότι όλα τα αρχεία αναφέρονται στο ίδιο συμβάν του 1803.
Στην αρχή, νόμιζα ότι έλεγαν για ένα ναυάγιο με ξένο πλοίο.
Δεν ήταν αυτό, όμως.
Έκανα ενδελεχή έρευνα,
αλλά δεν υπήρχαν πλοία με αυτό το σχήμα στην περίοδο Έντο.
Όλα τα έγγραφα αναφέρουν το ίδιο,
ότι υπήρχαν τρία παράθυρα ή κάτι παρόμοιο.
Ακόμα κάτι ενδιαφέρον είναι
ότι σχεδόν όλα τα έγγραφα αναφέρουν αυτήν τη γυναίκα.
Την αποκαλούν "γλώσσα του διαστήματος". Εγώ προτιμώ τον όρο "ελαφριά γλώσσα".
Μετατρέπω σε ήχο τις συχνότητες που πέφτουν πάνω μου.
Μπορεί να είναι μουσική ή λόγια, όπως…
Έτσι επικοινωνώ με το σύμπαν και τους εξωγήινους.
ΜΙΧΟ ΝΙΝΑΓΚΑΓΟΥΑ ΚΑΘΗΓΗΤΡΙΑ ΘΕΑΤΡΟΥ
Είμαι εξωγήινη.
Είμαι η μετενσάρκωση πολλών αστέρων.
Ήρθε η ώρα της μεγάλης ανάληψης,
οπότε θεώρησα ενδιαφέρον να έρθω για παρατήρηση.
Ξεκινάμε.
Έτοιμοι.
Η Ιαπωνία δεν έχει θρησκεία με την έννοια που αποδίδουμε εμείς.
Μια θεσμική θρησκεία. Δεν υπάρχει κάτι σαν τις Δέκα Εντολές.
Η ηθική στην ιαπωνική κουλτούρα
διδάσκεται από το σχολείο και την οικογένεια.
Η συμπεριφορά και η ταυτότητα καθορίζεται από το πλαίσιο.
Και σ' αυτό το πλαίσιο, η συμπεριφορά και η ταυτότητα είναι συγκεκριμένες.
Σε ένα άλλο πλαίσιο, μπορείς να είσαι κάτι άλλο.
Χωρίς κανέναν δισταγμό.
Μπορείς να είσαι δάσκαλος, καλλιτέχνης,
και ταυτόχρονα να μιλάς ελαφριά γλώσσα
και να επικοινωνείς με τους εξωγήινους,
γνωρίζοντας ότι είσαι κι εσύ ένας απ' αυτούς.
Να θυμάστε ότι ήρθατε στη Γη
επειδή υπάρχει κάτι που θέλετε να κάνετε.
Είναι μυστήριο, αλλά και δύναμη
το ότι στην Ιαπωνία είναι αποδεκτό αυτό που θεωρούμε παράδοξο
και το προσπερνούν.
Τρεις μήνες μετά από τον μεγάλο σεισμό στην ανατολική Ιαπωνία,
με τη σύζυγό μου είχαμε μια στενή επαφή.
Από τότε άλλαξαν όλα για μας.
Συχνά ακούς "Η άποψή μου για τη ζωή έκανε στροφή 180 μοιρών".
Αυτό ακριβώς έγινε.
Νομίζω πως ήταν περασμένες δύο το πρωί.
Η γυναίκα μου ένιωσε ότι κάποιος μας παρακολουθούσε.
Και ξύπνησε στη μέση της νύχτας.
Ούρλιαξε και ξύπνησα, και το είδα. Πράγματι, ήταν εκεί.
Είδα μια φωτεινή, κυκλική λάμψη.
Πλησίαζε αργά.
Ταραχτήκαμε.
Ακριβώς μπροστά μας, ένα χρυσό ΑΤΙΑ να αιωρείται.
Μιλούσε κανονικά με το ΑΤΙΑ
και το ΑΤΙΑ απαντούσε με εντυπωσιακές αναλαμπές.
Μετά, το χρυσό και λαμπερό ΑΤΙΑ
άναψε ένα πολύ έντονο ροζ φως.
Σαν να έλεγε "Όλα καλά".
Σαν να έλεγε "Παρακαλώ".
Επειδή πιστεύουμε στους εξωγήινους, νιώσαμε ότι μας προστατεύουν.
Ο χώρος όπου συνέβη ήταν άγνωστος για πολύ καιρό.
Πίστευαν όλοι ότι ήταν φανταστικό μέρος.
Αν είναι φανταστικό το μέρος, άρα κι η ιστορία θα 'ναι φανταστική, έτσι;
Κι εγώ έτσι θεωρούσα.
Το 2014, όμως, ανακαλύφθηκε ένα νέο έγγραφο.
Βρέθηκε στην οικογένεια Μπαν, μια οικογένεια νίντζα.
Πολλά έγγραφα βρέθηκαν στην οικογένεια Μπαν.
Και σε ένα σημείο ήταν γραμμένες οι τοποθεσίες Χιτάτσιχαρα, Σαριχάμα.
Και θεωρήθηκε ότι ήταν αληθινές τοποθεσίες.
Το 1803, λέγεται ότι το "Ουτσούρο-μπούνε" ξεβράστηκε σ' αυτήν την παραλία.
Είδαν το σκάφος από μακριά.
Και με μια ψαρόβαρκα
έπιασαν το σκάφος και το ανέσυραν στη στεριά.
Έτσι λέει ο μύθος.
Κι όταν κοίταξαν μέσα, είδαν μια πανέμορφη γυναίκα.
Οι ιστορίες των ΑΤΙΑ στην Αμερική ξεκίνησαν το 1947,
αλλά το συμβάν έγινε το 1803.
Αυτός είναι πιθανώς ο πρώτος μύθος στη Γη με εξωγήινο επισκέπτη
που επέβαινε σε σκάφος σε μορφή δίσκου.
Μόλις αποκοιμήθηκα, έβλεπα ένα καθαρό όνειρο,
και εμφανίστηκαν πέντε εξωγήινοι.
Στη μέση ήταν ένας πράσινος
και οι άλλοι δεξιά και αριστερά του ήταν κατάλευκοι.
Το αστραφτερό το λευκό.
Ήδη τους περίμενα ώρα,
κι έτσι τους είπα "Επιτέλους ήρθατε".
Είπα "Κάντε ό,τι θέλετε" και άνοιξα έτσι τα χέρια μου.
Ένιωθα χαρούμενη, σαν να συναντούσα παλιούς φίλους μετά από καιρό.
Αφέθηκα και παραδόθηκα.
Και μετά, πρώτος ο πράσινος εξωγήινος,
μου έριξαν όλοι τους μια ακτίνα φωτός εδώ στα τσάκρα μου.
Βίωσα μια αίσθηση αγαλλίασης που δεν είχα ξανανιώσει ποτέ.
Πιστεύω πως εκείνοι οι πέντε εξωγήινοι εμφανίστηκαν σε μορφή
που θα την κατανοούσα.
Ήταν το ίδιο το φως, αλλά εμφανίστηκαν σε μορφή εξωγήινων.
Μάλιστα.
Το ερώτημα για αυτά που βλέπουμε στον ουρανό
είναι αντικειμενικό ή υποκειμενικό;
Το είδαμε, πράγματι; Είναι αληθινό;
Αν ανατρέξει κάποιος ιστορικά,
ιδιαίτερα στη Δύση, θα δει ότι υπάρχουν πράγματα στον ουρανό
που έχουν αντίκτυπο στους ανθρώπους.
Μια περίπτωση είναι τα στίγματα του Αγίου Φραγκίσκου.
Ο Άγιος Φραγκίσκος αποκάλεσε "πυρσό" αυτό που είδε.
Εξέπεμπε φως.
Αυτό το φως τον χτύπησε.
Και δέχτηκε τα στίγματα, όπως αποκαλούνται στον καθολικισμό,
τις πληγές του Χριστού. Τον έκαψε.
Υπάρχουν και στη θρησκεία απίστευτα συμβάντα.
Κατέβηκαν άγγελοι και μιλούσαν στους ανθρώπους.
Ο Χριστός περπάτησε στο νερό. Είναι κι αυτά απίστευτα,
για τα οποία έχουμε μόνο αυτόπτες μάρτυρες.
Και τους πιστεύουμε αδιαμφισβήτητα.
Γιατί να ξεχωρίζουμε, τότε τις κατηγορίες της πίστης;
Πιστεύεις αυτό το απίστευτο γεγονός,
αλλά δεν πιστεύουμε άλλα για τα οποία έχουμε κάποια στοιχεία,
που είναι τα ΑΤΙΑ.
Οι ιστορίες για φαντάσματα και μυστήρια προκαλούν ενδιαφέρον και τρόμο.
Θεωρούμε τρομακτικά τα φαντάσματα, αλλά δεν θα έπρεπε.
Ο κόσμος της Φουκουσίμα, του Μιγιάγκι, του Ιγουάτε,
όσοι έζησαν τον σεισμό,
έχουν την αίσθηση ότι οι δικοί τους θα επιστρέψουν.
Όταν ψάχναμε κόσμο μέσα στα αμάξια,
βλέπαμε συχνά ένα απαλό, νεφελώδες φως
να ανεβαίνει από πάνω τους.
Κι αν υπήρχε κάτι εδώ ή εδώ, ήταν σαν να είχε πεθάνει το άτομο αυτό.
Είτε ήταν εδώ ή στη θέση του οδηγού.
Μπορείτε να το φανταστείτε.
Ξέρετε το χιτοντάμα;
Είναι σαν μια πύρινη μπάλα φωτός που αιωρείται σε ένα σημείο.
Έχω δει αρκετά στη ζωή μου.
Η ιαπωνική κουλτούρα λέει ότι όταν πεθάνει κάποιος,
η ψυχή του γίνεται μια πύρινη μπάλα και φεύγει.
Μετά από μια θεομηνία, όπως ένας σεισμός,
με μεγάλο αριθμό θυμάτων,
αν δεις ένα τέτοιο φως, εγώ πιστεύω ότι δεν είναι ΑΤΙΑ,
αλλά η ψυχή κάποιου ανθρώπου, το χιτοντάμα.
Έτσι το βλέπουμε, έτσι πιστεύουμε.
Αυτά τα μυστηριώδη πράγματα είναι κοινά και καθημερινά.
Και συνεχίζουν, όπως συνεχίζουμε να ζούμε την καθημερινότητά μας.
Κι αυτό το θεωρώ εξαιρετικά σημαντικό.
Εδώ γεννήθηκα και μεγάλωσα.
Αυτό το μέρος έχει ένα αισθητό πνεύμα, μια έντονη ενέργεια.
Κάποιοι λένε ότι εδώ είναι οι πύλες του παραδείσου.
Θεωρώ ότι εδώ τα ΑΤΙΑ θα ένιωθαν ωραία
και θα επέλεγαν να έρθουν εδώ. Έτσι το βλέπω.
Πάρε μια βαθιά ανάσα.
Κράτα την.
Η ιαπωνική κουλτούρα έχει πολλές ιστορίες με τα πνεύματα γύρω μας.
Μια από τις πιο δημοφιλείς ταινίες του Χαγιάο Μιγιαζάκι
είναι Ο Γείτονάς μου ο Τότορο.
Ο Τότορο είναι ένα μεγάλο και χνουδωτό πλάσμα, λίγο τρομακτικό.
Έχει τεράστια δόντια.
Όταν πήρα συνέντευξη από τον Μιγιαζάκι, τον ρώτησα
"Τι είναι ο Τότορο;"
Απάντησε αμέσως "Ο Τότορο είναι ο Τότορο.
Τίποτα άλλο".
Το υπερφυσικό και το φυσικό στην ιαπωνική τέχνη,
στην ιαπωνική ευαισθησία,
είναι αλληλένδετα και συνυφασμένα.
Ταυτόχρονα, όμως,
δεν θα τα σκεφτόσουν καν ως δύο διαφορετικές έννοιες.
Άρα, δεν είναι αλληλένδετα.
Δεν χρειάζεται να είναι μαζί.
Είναι το ένα και το αυτό.
Πάρτε τις εφημερίδες! Είναι ΑΤΙΑ!
ΦΩΝΗ ΑΥΤΟΠΤΗ ΜΑΡΤΥΡΑ
Είναι ΑΤΙΑ!
Δεν βλέπω τίποτα.
Να το πάλι!
Δεν έχω ξαναδεί ΑΤΙΑ! Είναι πάρα πολλά!
Πράγματι, υπάρχουν μάρτυρες.
Υπάρχουν μάρτυρες που έχουν δει ΑΤΙΑ και εξωγήινους.
Εν τέλει, είναι απλώς μαρτυρίες.
Είναι πολύ πιθανό κάποιος να τα μπερδέψει με τα αεροπλάνα.
Μάλλον αυτό ήταν το ΑΤΙΑ της 11ης Μαρτίου.
ΠΥΡΗΝΙΚΟΣ ΣΤΑΘΜΟΣ ΦΟΥΚΟΥΣΙΜΑ, 2011
Δεν χρειάζομαι αποδείξεις.
Δεν χρειάζομαι υλικά πράγματα.
Το πιο σημαντικό είναι να νιώσουμε την ηχώ.
Προσπαθώ να μη μιλώ πολύ για εξωγήινους.
Ήδη ο κόσμος με παίρνει για τρελή.
Δεν με πειράζει που με παίρνουν για τρελή,
αλλά θα ήταν κρίμα να μη λάβουν το μήνυμα.
Στις 11 Μαρτίου υπήρχαν λάμψεις. Ήρθαν ΑΤΙΑ.
Πιστεύω ότι έγινε κάτι για να προστατευτεί η Γη.
Νομίζω πως γίνονταν πολλά.
Δεν θα με εξέπληττε ό,τι και να ήταν.
Αν ήμουν εξωγήινη, μια μορφή εξωγήινης ζωής,
κι εμφανιζόταν τεράστια ποσότητα ενέργειας,
θα ήθελα να πάω να δω τι έγινε.
Εφόσον έχουν καταγραφεί
εκατοντάδες στοιχειοθετημένα συμβάντα εμφάνισης ΑΤΙΑ
σε πυρηνικούς σταθμούς,
το μήνυμα είναι ξεκάθαρο.
Ονομάζομαι Ρόμπερτ Σάλας.
ΡΟΜΠΕΡΤ ΣΑΛΑΣ ΠΟΛΕΜΙΚΗ ΑΕΡΟΠΟΡΙΑ
Τον Μάρτιο του 1967 ήμουν διορισμένος στην αεροπορική βάση Μάλμστρομ, Μοντάνα,
ως υπεύθυνος εκτόξευσης πυραύλων.
Ήμουν 18 μέτρα κάτω από τη γη στο κέντρο ελέγχου,
παρακολουθώντας και επιτηρώντας δέκα πυρηνικούς πυραύλους.
Μελέτησα 39 συμβάντα από τη δεκαετία του '40 μέχρι του '90.
Μια περίοδος πενήντα ετών.
Υπάρχει μια συνοχή σε όλες τις καταθέσεις αυτοπτών μαρτύρων,
που λένε ότι στον χώρο καταφθάνει ένα ΑΤΙΑ.
Με πήραν τηλέφωνο
και είπαν ότι έβλεπαν περίεργες λάμψεις στον ουρανό.
Αγνόησα το τηλεφώνημα
και τους είπα να με πάρουν μόνο όταν συμβεί κάτι σημαντικό.
Δεν παίζει ρόλο αν είναι η αεροπορική βάση του Μάλμστρομ,
ή του Φ.Ε. Γουόρεν ή της Μάινοτ. Δεν παίζει κανένα ρόλο.
Στη συνέχεια, με πήραν ξανά τηλέφωνο.
Αυτήν τη φορά ήταν σε πιο έντονο ύφος.
Η φωνή ήταν ευδιάκριτα τρομαγμένη.
Είπε ότι είδε ένα λαμπερό, φωτεινό κόκκινο αντικείμενο
να πετάει έξω από την πύλη.
Πετάει σε περιορισμένο εναέριο χώρο.
Ρίχνει φως στα πυρηνικά όπλα.
Αμέσως μετά την κλήση,
τα όπλα μου άρχισαν να πέφτουν το ένα μετά το άλλο.
Υπέστησαν ζημιές
και δεν μπορούσαν να εκτοξευθούν ξανά.
Και δεν συνέβη μόνο εκεί.
Όταν το ανέφερα στο κέντρο επιχειρήσεων…
ΜΟΝΟ ΕΞΟΥΣΙΟΔΟΤΗΜΕΝΟ ΠΡΟΣΩΠΙΚΟ
…μας είπαν ότι συνέβη κάτι παρόμοιο στο Κέντρο Ελέγχου Echo Flight.
Έχασαν και τα δέκα όπλα τους κάτω από παρόμοιες συνθήκες…
ΑΓΝΩΣΤΗ ΑΙΤΙΑ ΠΡΟΣ ΤΟ ΠΑΡΟΝ
…και θεάθηκαν ATIA πάνω από τις εγκαταστάσεις.
Ήταν πυρηνικός σταθμός, άρα υπήρχε ραδιενέργεια, έτσι;
Τα ΑΤΙΑ ήρθαν να βοηθήσουν τους ανθρώπους ή να ρυθμίσουν την ενέργεια.
Αυτή είναι η δική μου θεωρία.
Πιστεύω ότι η ζημιά περιορίστηκε.
Όταν οι Ιάπωνες μιλούν για εξωγήινους,
ή για ΑΤΙΑ, ή για την αιτία της εμφάνισής τους,
κατά κύριο λόγο έχει να κάνει με την αποκατάσταση της ισορροπίας.
Ότι η σύγχρονη ζωή απορυθμίστηκε.
Οι καλοπροαίρετοι λένε ότι οι εξωγήινοι ή όπως και να αποκαλούνται,
έρχονται επειδή ανησυχούν
και θέλουν να αποκαταστήσουν την ισορροπία του κόσμου.
"Γήινοι, αδέρφια μας.
Χρησιμοποιείτε πυρηνική ενέργεια.
Είναι υπέροχο που εξελιχθήκατε πολύ
με τις τεχνολογίες σας,
αλλά δεν θα σας αφήσουμε ανεξέλεγκτους".
Η πυρηνική ενέργεια έχει πολλά ρίσκα.
Αν ένα τρίχρονο παιδί πάρει ένα τηγάνι να μαγειρέψει,
είναι επικίνδυνο.
Οι γονείς του πρέπει να το προσέξουν.
Κι οι εξωγήινοι έτσι νιώθουν.
Να φοβόμαστε;
Τους εξωγήινους; Δεν υπάρχει λόγος να φοβόμαστε.
Οι εξωγήινοι είναι σαν τους Ιάπωνες. Να τους θεωρείτε συμμάχους μας.
Δεν έχω συναντήσει ποτέ κακό εξωγήινο.
Πιστεύω ότι ήρθαν για να διατηρήσουν τη σωστή ισορροπία.
Πιστεύω ότι έτσι μας δείχνουν την αγάπη τους.
Είναι μια νοημοσύνη
που αναγνωρίζει το βάθος της ανθρώπινης δημιουργικότητας
και θέλει να τη διατηρήσει.
Θεωρώ ότι η οντότητα αυτή νοιάζεται για μας
και δεν θέλει να χαθούμε.
Πιστεύω πως αυτό είναι το μήνυμά τους.
"Είμαστε δίπλα σας.
Να είστε δεχτικοί και ανοιχτόμυαλοι,
θέλουμε να σας βοηθήσουμε.
Ας γνωριστούμε".
Αυτό πιστεύω πως είναι το μήνυμα.
Η θεομηνία ήταν μια εμπειρία που με πλήγωσε πολύ.
Η ολοζώντανη επαφή με το ΑΤΙΑ, όμως, με πλημμύρισε με ενέργεια,
και εκείνη τη στιγμή θεραπεύτηκα.
Γι' αυτό η ύπαρξή τους είναι αγαθή.
Το ΑΤΙΑ είναι ένα συμβάν.
Αν ένα άτομο δει ένα ΑΤΙΑ,
γίνεται άλλος άνθρωπος.
Ξέρω πως ακούγεται περίεργο,
αλλά η σχέση τους με το σύμπαν αλλάζει.
Είναι σχεδόν σαν εμπειρία αλλαξοπιστίας.
Αλλάζει η κοσμοθεωρία τους, ο τρόπος που λειτουργούν.
Αλλάζει τις σχέσεις τους με τους ανθρώπους.
Αλλάζουν πλήρως, ριζικά.
Το 2016 με απήγαγαν εξωγήινοι.
Απήγαγαν το σώμα μου και το μετέφεραν σε ένα ΑΤΙΑ.
Μπροστά μου είχε μια οθόνη.
Θα σας πω τι έμαθα στην αίθουσα πολυμέσων του ATIA.
Έμαθα ότι η Γη είναι ζωντανή.
Υπάρχουν πολλά συμβάντα. Όλοι βιώνουν τραυματικές εμπειρίες.
Σε τέτοιες περιπτώσεις,
ο κόσμος αναπτύσσει αισθήματα μίσους για τους άλλους.
Στην ουσία, η συνείδησή μας θολώνει.
Να καθαρίσουμε τη συνείδησή μας.
Όπως όταν ήμασταν παιδιά,
μια νεογέννητη συνείδηση χωρίς προκαταλήψεις.
Πρέπει να καθαρίσουμε τη συνείδησή μας,
και αν εξαγνιστούμε, μας περιμένει ένας συμπαντικός πολιτισμός.
Και τότε, η Γη θα λάμπει με χρυσό φως.
Ήταν η τελευταία εικόνα που μου έδειξαν.
Το μέλλον της Γης είναι λαμπρό.
Η Γη θα ζήσει τη Χρυσή Εποχή.
Οι άνθρωποι γεννιούνται για κάποιο λόγο, έτσι;
Πρέπει να προσπαθήσουμε να φέρουμε ειρήνη στον κόσμο.
Μια τέτοια αόρατη δύναμη,
όπως του Θεού ή των ΑΤΙΑ, θα δανειστούμε απ' αυτά τα όντα.
Όταν μιλάμε για ΑΤΙΑ,
η γιαπωνέζικη εκδοχή αφορά τον ενστερνισμό του μυστηρίου
και την αποδοχή του.
Δεν είναι διαφορετικό αυτό που βλέπουν,
αλλά ο τρόπος που αφηγούνται την ιστορία της εμπειρίας τους
είναι αυτό που διαφέρει μεταξύ Αμερικανών και Ιαπώνων.
Ούτε έχει να κάνει με τη διαφορετικότητα της οντότητας.
Το μυστήριο των ΑΤΙΑ και των εξωγήινων
απλώς υπάρχει.
Κι αυτό είναι αρκετό.
Μου έδειξαν ότι οι άνθρωποι έχουν καλή καρδιά.
Ότι ο κόσμος είναι καλός.
Ότι όλοι είναι καλοί.
Αυτό μου έδειξαν οι λάμψεις.
Υποτιτλισμός: Μαρία Ρούσσου